́ніе во вся́комъ дѣ́лѣ ражда́етъ му́жество: му́жество же, усе́рдіе: усе́рдіе же, пожда́ніе: пожда́ніе, протяже́ніе: протяже́ніе дѣ́ла, си́рѣчь приложе́ніе утоля́етъ неудержа́ніе тѣле́сное, и по́хѡти сладостра́стія укроща́етъ: похотѣ́ніе же дви́жетъ жела́ніе: жела́ніе, любо́вь: любы̀, ре́вность: ре́вность теплоту̀: теплота̀, возбужде́ніе: возбужде́ніе, тща́ніе: тща́ніе, моли́тву: мл҃тва, безмо́лвіе: безмо́лвіе ражда́етъ умозрѣ́ніе: умозрѣ́ніе, ра́зумъ: ра́зумъ, постиже́ніе та́инствъ: коне́цъ же та́инствъ, бг҃осло́віе: пло́дъ же бг҃осло́вія, соверше́нная любы̀: любви́ же, смире́ніе: смире́нія, безстра́стіе: безстра́стія, прозрѣ́ніе, и проро́чество, и предъ̑увѣ́дѣніе